**MEGHÍVÓ**

**A Budapesti Szakmatámogatási Hálózat Idősek Alapellátása Csoportjának workshopjára**

**Tisztelt Intézményvezető Asszony! Tisztelt Intézményvezető Úr!**

Az Újbudai Szociális Szolgálat nevében meghívom Önt és érdeklődő munkatársait az Idős Emberek Budapesti Szociális Alapellátási Szakmatámogatási Csoportja következő workshopjára.

A workshop témája:

**Kapcsolattartás, együttműködés a demenciával élő személyek hozzátartozóival, a gondozó családok támogatása**

Milyen kapcsolatra van szükség ahhoz, hogy a hozzátartozó, - aki lehet felnőtt gyerek, házastárs, testvér, egyéb rokon – mindenekelőtt biztonságban tudja a nappali ellátást igénybevevő családtagját? Hogyan teremthető meg a bizalom légköre? Mennyi információt adnak és mit igényelnek a hozzátartozók és mi az, ami tényleg rájuk tartozik? Legyen-e nyílt nap a klubban és ha igen, milyen?

Milyen támogatást igényelnek a családok, mennyiben veszik át az intézmény munkatársai a „demencia tanácsadó” szerepét? Hogyan lehet megbeszélni az érintettel és a családdal, amikor a nappali ellátás már nem megfelelő szolgáltatás az igénybevevő számára?

Javasoljuk a résztvevőknek, hozzanak eseteket, megoldásokat, megválaszolt és nyitva maradt kérdéseket a tapasztalatok közös feldolgozásához.

**Ideje**: 2024. 04. 09. 9.30– 12.00 óráig.

**Helyszíne:** Újbudai Szociális Szolgálat, Budapest, 1119 Keveháza utca 6.

**Előadók:** Kovács Rita pszichológus, nappali ellátás vezető

 Markotányos Zsuzsa szociálgerontológus, nappali ellátás vezető

**Regisztrálni** névvel, telefonszámmal, email címmel és a munkahely megjelölésével lehet 2024. április 5-ig új címünkön, az idosalapbpszakmacsoport@ujbudauszosz.hu-n.

2024. március 18.

Üdvözlettel:

Szabó Judit Ágnes Mátics Katalin

szociális munkatárs intézményvezető